L’Ajuntament reconeixerà els estudiants que han acabat batxillerat

Amb aquest acte es pretén reconèixer l’esforç assolit i encoratjar-los a seguir els seus propòsits

Tal i com ja es va efectuar l’any passat, el Govern d’Unitat, reconeixerà amb un petit acte l’esforç dels alumnes de l’IES Castelló d’Empúries que han superat amb èxit els cursos de batxillerat. D’aquesta manera es pretén “fer un petit homenatge a aquells nois i noies que han acabat una etapa important de la seva vida, a l’institut, i que comencen una altra potser molt més significativa”, explica el regidor d’educació, Ramon Piris. El reconeixement tindrà el proper dia 30 de juny de 2008.

La majoria d’ells s’han presentat a selectivitat per començar una carrera i encarar així el seu futur universitari, d’altres opten per cicles formatius o senzillament cercar un futur professional “a tots ells els desitgem molta sort perquè triomfin amb els seus propòsits” comenta l’Alcalde, Salvi Güell.

Poc després de començar la nova legislatura el Govern d’Unitat va prendre la iniciativa de recolzar amb actes d’aquest tipus l’educació i la formació acadèmica dels castellonins i d’aquells empordanesos que han desenvolupat els estudis de secundària i batxillerat a l’institut d’ensenyament secundari del nostre municipi.

